Meuio

MeuioInte de grafie alternative scrito Möiu ò Meuiu.  (prononçiou , dito Mèiu ascì, Môiu ò Möiu in arascin d'Arasce, Meuïu in arbenganeiseScrito Möiu ascì, Moglio in italian, ciammou into passou Molio, Molium e Moglia ascì) a l'é unna fraçion do commun ligure de Arasce, che o l'à pöco assæ 1000 abitanti.

Meuio o l'é a ciù importante fraçion de Arasce, caratterizzâ da-a presensa de un muggio de infrastruttue e servixi. Into seu territöio gh'é quarche attivitæ commersâ ch'a l'öfre ben e servixi a-i rescidenti e a-i mercanti de Arasce. O borgo o l'à ascì unna gexa, ch'a zeuga un ròllo çentrâ inta vitta religiosa e soçiâ do paise.

Gh'é ascì de struttue educative e de resciöo à Meuio. Ste chì comprendan un parco zeughi, ch'o rappresenta un importante spaçio de resciöo pe figgeu e famigge, un vivaio, ch'o fornisce di servixi educativi e de preuva pe-i ciù piccin, e unna scheua elementâ, ch'a garantisce l'educaçion primäia pe-i zoeni rescidenti.

Verso o 1798, into periodo de campagne napoleòniche, Meuio o l'à ottegnuo temporaneamente a condiçion d'un muniçipio autònomo, graçie a-a presensa de fòrse franseixi sotta o comando do Napolion Bonaparte. Sto periodo d'autonomia, sciben ch'o l'ea stæto de breve duâ, o rappresentava unn'ecceçion inte l'istöia de Meuio, che pe-o ciù do tempo o l'ea amministrativamente e territöiamente intregou co-o commun de Arasce. L'autonomia temporanea de Meuio a s'adatta a-o contesto de reorganizzaçioin territoiæ e amministrative promesse da-e autoritæ franseixi inte vari territöi occupæ, che de spesso an portou a-a creaçion de neuve entitæ muniçipæ ò a-a modifica de quelle ch'existeivan. A tutte e mainee, unna vòtta che o periodo do dominio franseise o l'é finio, Meuio o l'é tornou à ëse unna parte integrante do commun de Arasce.

Meuio o l'é conosciuo inte'nna mesua picciña pe-a seu tranquillitæ, a piaxeive vista do gorfo de Arasce, a gexa dedicâ à San Sebastian e pe-i seu sciùmmi allei, che conligan tutte e despæge parte de Meuio.

 Geografia 
Meuio o l'é un antigo villaggio contadin collocou in scê pendense da colliña derê à Arasce, a-a giornâ d'ancheu intregou comme unna fraçion de sto commun chi. O villaggio o l'é conosciuo sorvetutto pe-i seu esteixi boschi d'oive che caratterizzan o paisaggio d'in gio.

O prinçipâ accesso a-a fraçion da Arasce o l'é pe-a stradda provinsâ che, à comensâ da-o sottopasso da staçion da ferrovia, a se desviluppa int'unna fia de curve pe pöco assæ trei chilòmetri. Sta stradda chì a pòrta a-a curva collocâ sotta a gexa parrocchiâ, ch'a segna l'intrâ da parte ciù bassa do paise. Continuando pe-a mæxima stradda, se traversa o çentro urban fin à arrivâ in çimma  à Meuio, da donde se peu contunniâ verso l'incroxo pe Veasco e Testego.

Unn'atra scignificativa stradda d'accesso a l'é rappresentâ da-a vegia pista de mula. Sto chì o comensa da-a vexinansa do çimitëio do cappoleugo e o monta de mainea streita tra i boschi d'olive e i boschi de caròbbi, con passâ da-e ville e di giardin, compreiso un ch'o l'é in scî resti d'un antigo moin à vento.

À l'intrâ do villaggio, o primmo impatto con Meuio o l'é de spesso segnou da-a vista da gexa da parrocchia, collocâ in sce'nna sprona de ròcca e vixibile da-e primme oe da mattin. A gexa a domina o panorama e a guidda i vixitatoî verso a çittæ de sotta.

L'aria de colliñe de Meuio, caratterizzâ da de pendense e de vallæ streite, a l'à subio de scignificative alteraçioin into corso de l'istöia, segge apreuvo à di fenòmeni natuæ, comme l'açion do quercio inta vallâ de Loreto, segge apreuvo à di interventi umoen. O scistema de terrasse, ch'o consciste inte l'impilamento de prie pe creâ de superfiçie ciatte che peuan ëse deuviæ pe l'agricoltua, o l'é a preuva da presensa da çiviltæ “benedettiña”. Ste terrasse chì an zugou un ròllo fondamentâ into repiggio de arie paludde, convertî i bòschi inte tæra cortivabile e incoraggî a cortivaçion de castagne e erboi de oiva.

Into territöio de Meuio gh'é a region do Veasco, inta quæ gh'é a Punta de Veasco, ch'a l'é o pòsto ciù erto do Gòrfo de Arasce.

 Istöia 
L'istöia de Meuio a l'é ligâ à unna lezzendia popolâ segondo a quæ i abitanti de l'antigo villaggio de Lamiun (ò Lamio, de vòtte indicou comme Lamio di AlerameDæto che Aleramo o l'é conosciuo ascì comme Alerame, se peu deuviâ ascì a forma Lamio de Aleramo. ò Lenio inte varie vivagne), collocou inte l'aria do Monte Tirasso, ean obrigæ à lasciâ o seu paise pe caxon de unn'epidemia devastante de peste. Sta migraçion a l'à portou a-a fondaçion de Meuio int'unn'aria tegnua pe ciù segua e saña.

O primmo referimento documentäio à Meuio o remonta à unna pergameña do 1232, conservâ inti archivi de l'ospiâ de Arbenga. Sto documento o testimonia l'existensa do villaggio za do secolo XIII, confermando a seu longa istöia e e reixe into territöio ligure. A pergameña a rappresenta uña de pöche tracce istòriche che ne permettan de tiâ sciù torna i avvegnimenti de Meuio e o seu desviluppo inti secoli.

 Meuio comme un commun autònomo 
Dòppo a cheita da Repubrica de Zena, e co-o l'arrivo di franseixi do Napolion, gh'é stæto di cangiamenti importanti che an levou e struttue feudæ de l'Etæ de Mezo, coscì gh'é stæto di vari cangiamenti inti scistemi politichi e amministrativi.

Pe sta raxon chì Meuio o l'é stæto bon de vegnî à ëse un commun autònomo, separanduse da Arasce dòppo di secoli.

Apreuvo a-e eleçioin do 24 de luggio do 1798, o Giovan Battista Porcella, o Fransesco Bogliolo e o Domenico Bogliolo son stæti nominæ pe goernâ o muniçipio. L'urtimo rappòrto o l'é dæto a-i 21 de mazzo do 1799.

 Origiñe do nomme 
Segondo a lezzendia do pòsto, o nomme "Meuio" o ne vëgne da-a poula “megio”Preçisamente inte-o arascìn "Meiu" veu dî "Megio", e "Möiu" l'è  scimile a Meiu.. Sto nomme o saieiva stæto çernuo in referimento a-a migraçion di abitanti de l'antigo villaggio de Lamiun, obrigæ à çercâ un pòsto ciù seguo apreuvo à unn'epidemia de peste devastante. O termine “megio” o respegia a speransa e o beseugno de trovâ un ambiente ciù san e ciù adatto pe-a vitta, lontan da-i reiseghi da moutia ch'a l'aiva toccou o seu villaggio originäio.

 Nòtte 
Nòtte a-o testo

Nòtte bibliografiche

 Bibliografîa 




 Atri progetti 

Categorîa:Fraçioìn da provìnsa de Sànn-a